Un tânăr pompier și un funcționar din Oficiul Pădurilor ar fi pornit incendiile care au ucis 137 de oameni în Chile
Un pompier de 22 de ani și un funcționar de la Oficiul Național al Pădurilor (Conaf) au fost arestați vineri în Chile, fiind suspectați că au provocat incendiul soldat cu 137 de victime la începutul lunii februarie în orașul Vina del Mar, situat pe coasta Pacificului, la 120 de kilometri nord-vest de capitală. Cei doi bărbați urmau să fie arestați preventiv sâmbătă sub acuzația de incendiu provocator de moarte, transmite France Presse, preluată de Agerpres.